## Pravilnik o dopunama Pravilnika o provođenju obveznog označavanja i registracije goveda

### NN 135/2008 (21.11.2008.), Pravilnik o dopunama Pravilnika o provođenju obveznog označavanja i registracije goveda

MINISTARSTVO POLJOPRIVREDE, RIBARSTVA I RURALNOG RAZVOJA

3833

Na temelju članka 35. stavka 9. i 13. Zakona o veterinarstvu (»Narodne novine«, broj 41/07 te članka 4. stavka 3. Zakona o stočarstvu (»Narodne novine«, broj 70/97, 36/98, 151/03 i 132/06) ministar poljoprivrede ribarstva i ruralnog razvoja donosi

PRAVILNIK

O DOPUNAMA PRAVILNIKA O PROVOĐENJU OBVEZNOG OZNAČAVANJA I REGISTRACIJE GOVEDA

Članak 1.

U Pravilniku o provođenju obveznog označavanja i registracije goveda (»Narodne novine« broj 99/07) u članku 3. iza točke 26. dodaje se točka 27. koja glasi:

»27. Vlasnik – fizička ili pravna osoba u čijem se vlasništvu nalazi govedo.«

»28. MIBPG (matični identifikacijski broj poljoprivrednog gospodarstva) – jedinstveni broj koji je dodijeljen za svako poljoprivredno gospodarstvo u Upisniku poljoprivrednih gospodarstva.«

Članak 2.

U članku 12. stavku 1. iza točke c) dodaje se nova točka d) koja glasi: » d) vlasnicima goveda«.

Postojeće točke d), e), f), g) i h) postaju točke e), f), g), h) i i).

U stavku 7. točki 1. iza podtočke i) dodaje se podtočka j) koja glasi: »j) vlasniku goveda.«

Iza točke 2. dodaje se točka 3. koja glasi: »3. Za svakog vlasnika: »- MIBPG, ime / naziv i adresa vlasnika.«

Članak 3.

Iza članka 12. dodaje se podnaslov te članci 12.a i 12.b koji glase:

Podaci o vlasništvu goveda

Članak 12.a.

1) Upisom teleta u JRG ovlašteni označavatelj upisuje podatke o posjedniku, a podaci o vlasništvu teleta izvode se u JRG-u iz postojećih podataka o vlasništvu krave.

2) Kada se pri premještanju govedo ujedno i prodaje, ovlaštena veterinarska organizacija u JRG evidentira novog posjednika i činjenicu o obavljenoj kupoprodaji na temelju dostavljenog Putnog lista.

3) Iz podataka o posjedniku iz stavka 2. ovoga članka izvode se u JRG-u podaci o novom vlasniku, ukoliko je prethodni posjednik bio ujedno i vlasnik.

4) Ako posjednik goveda nije vlasnik grla vlasnik grla dužan je u roku od dva radna dana od promjene vlasništva dostaviti HSC-u podatke o vlasništvu na izjavi iz Priloga IX. ovoga Pravilnika.

5) Dostavljene podatke iz stavka 3. ovoga članka HSC upisuje u JRG.

6) Evidenciju vlasnika životinja vodi HSC u elektroničkom obliku, a ista je sastavni dio JRDŽ.«

Članak 12.b.

U slučaju spora vlasništvo na životinjama dokazuje se na sljedeći način:

– vlasništvo na novorođenoj životinji stječe, po telenju, vlasnik rasplodnog ženskog goveda;

– vlasništvo na temelju pravnog posla pravne osobe, obrtnici i OPG u sustavu PDV-a dokazuju trgovačkom ili knjigovodstvenom ispravom;

– fizička osoba izvan sustava PDV-a vlasništvo na temelju pravnog posla dokazuje kupoprodajnim ugovorom ili Izjavom o vlasništvu na propisanom obrascu iz Priloga IX. ovoga Pravilnika;

– vlasništvo na temelju odluke nadležne vlasti dokazuje se navedenom odlukom.«

Članak 4.

U članku 16. stavku 9. iza točke 2. dodaje se nova točka 3. koja glasi: »3. o vlasniku životinje: – MIBPG, ime / naziv i adresa vlasnika;«

Postojeće točke 3., 4., 5., 6. i 7. postaju točke 4., 5., 6., 7. i 8.

Članak 5.

Iza Priloga VIII. dodaje se Prilog IX. tiskan kao dodatak ovoga Pravilnika koji čini njegov sastavni dio.

Članak 6.

Ovaj Pravilnik stupa na snagu danom objave u »Narodnim novinama«.

Klasa: 322-01/08-01/449

Urbroj: 525-06-08-06

Zagreb, 5. studenoga 2008.

Ministar
mr. sc. Božidar Pankretić, v. r.

PRILOG IX.

|  |  |
| --- | --- |
| ![](dodatni/315278.jpeg) | Na temelju članka 12. a. Pravilnika o provođenju obveznog označavanja i registracije goveda (»Narodne novine« broj 99/07) kao dokaz o vlasništvu nad govedima vlasnik i posjednik potpisuju sljedeću Izjavu: |

IZJAVA

kojom vlasnik i posjednik goveda pod materijalnom i kaznenom odgovornošću izjavljuju da su goveda životnih brojeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u vlasništvu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_,

(ime i prezime / naziv pravne osobe) (MIBPG)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(adresa vlasnika)

a nalaze se na gospodarstvu \_\_\_\_\_\_\_\_\_\_\_\_\_\_\_\_\_, HR\_\_\_\_\_\_\_\_,

(naziv gospodarstva) (JIBG)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa gospodarstva)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_.

(ime i prezime / naziv posjednika) (serijski broj IKG)

Potpisom ove Izjave posjednik i vlasnik jamče točnost gore navedenih podataka.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(potpis starog vlasnika) (potpis novog vlasnika) (potpis posjednika)

Pravilnik, NN 135/2008-3833